Igerdan ɛeryan, turaren deg takka, aɛwwuḍ-nsen ccuffen, izzan zzin-asen, daya i yellan, d yir rriḥa, d uẓenẓen n yizzan yesfsaden abeḥri, am nefs n irin yettezzin ɣef lmeḥna n wegdud. Ɣer uḍar n weɣrab awezlan tama-s yeṭṭes waɣyul, tella terbaɛt n yemɣaren, imi-nsen yeldi, iɣalen selawen ttwarfeden ɣer igenni, yiwen uderwic yetmeslay d tejra tamrabḍet slaxyuḍ d tecumɛatin icaɛlen. Syin ulac acemma, teban-d amzun d taddart yexlan sɣur yemdanen yesseḥan deg uqqaru, qqimen-d kan i yeɣarsiwen d yiderwicen. Yemuger-iyi-d werbaɛn n yiqjan truḥed ɣur-i d tazela s useglef, Jellul yekkat-it s yizraalmi tuɣal, akken kan id uɣal tessusmi yezzi-d ɣur-i yefkka-yi-d taḍṣa.